Websterovci 2
od Katarína Kerekesová, Vanda Rozenbergová, Katarína Moláková z vydavateľstva Slovart november, 2019
Websterovci 2
od Katarína Kerekesová, Vanda Rozenbergová, Katarína Moláková z vydavateľstva Slovart november, 2019
|Autor:||Katarína Kerekesová, Vanda Rozenbergová, Katarína Moláková|
|Vydavateľstvo:||Slovart|
|Rok vydania:||november, 2019|
|Rok poslednej dotlače:||január, 2020|
|EAN:||9788055641973|
|Počet strán:||168|
|Typ tovaru:||tvrdá|
|Jazyk:||sk|
|Rozmery:||165 x 230 mm|
|Edícia:||8 + detské|
|Edícia:||Websterovci|
Viac o knihe Websterovci 2 (Katarína Kerekesová, Vanda Rozenbergová, Katarína Moláková)
Websterovci si opäť utkali nové príbehy. Čaká ich dobrodružná cesta vysávačom, pobyt v kúpeľoch, aj napínavá domová súťaž v preťahovaní vláknom. A keď sa niekto z nich príliš zamotá vo svojich problémoch, je tu stále bláznivá milujúca rodina, ktorá mu ich pomôže rozuzliť. Na jeseň stretnete Websterovcov v kinách a na Vianoce opäť vo vysielaní RTVS.
Ukážka z knihy:
U Websterovcov svitá. Babka, ocko. Hugo aj Lili ešte potichu spia. Dedko Rafael nespí potichu.
Spí pekne nahlas a spokojne pri spaní pochrapkáva.
A mamička? Mamička už nespí! Visí v kuchyni a cvičí podľa novej knihy Joga pre osem končatín.
Nohy k hlave, hlava dozadu... práve precvičuje krčnú chrbticu. Cviky sú náročné, no mama má tolko rúk. že vie robiť viac vecí naraz. Niečo pomieša, iné prihreje. O chvíľu sa to v kokónoch poprebúdza a každý bude chcieť raňajky. Mamička je ohybná ako guma. Hlavu práve odvážne zaklonila až k žmolkovým gulkám a urobila krásny mostík. Ešte dočiahnuť soľničku z vaječného porcelánu a -PUK!
Do ticha sa ozve čudný zvuk.
Puk to bol nesmierny: pavučiny sa zachveli a ocko aj Lili zo spánku prestrašene otvorili oči.
Čo to bolo?
Mamička sa prezerá v zrkadle: hlavu má celkom inde ako pavúčie hlavy zvyčajne bývajú a tvár sa jej kriví od bolesti. Seklo ju v krku?!
"Kým nie sú raňajky na stole, nebudem nikomu robiť starosti." Všetci sú hore. Na podnose z listu brezy previsnutej ležia sušienky s komárím tukom.
"Mami?!" ozve sa Hugo začudovane. Mamin krk je taký vykrútený, že ten podnos ledva drží.
"Tvoj krk, drahá!" vykríkne ocko...Zasekol sa?!"
"Alma!" spozornejú babka s dedkom.
"Asi som si mala pred tou rozcvičkou dat ešte jednu malú rozcvičku." povie mamička statočne. Rodinu však neoklame. Každý vidí, ako trpí.
"Drahá, práca v domácnosti je veľmi namáhavá. Potrebuješ poriadny odpočinok," vyhlási ocko.
Lili je vystrašená. Čo ak je to s mamičkou vážne?
"Idem sa mrknúť na Sieť." vstáva Hugo. "Určite tam nájdem niečo o tom. ako sa dá taký zaseknutý krk odseknúť."
"Hej, rodina, mám to!" volá o chvíľku. "Ponúkajú tu relaxačný pobyt pre dvoch, no seknutia je vraj ako stvorený! Treba ísť do kúpeľne no piatom poschodí!"
Mamička má hlavu nakrivo a vystrašený pohľad.
"... ale...nemôžeme vás tu predsa nechať samých."
Pravdaže môžete. Nie sme s Hugom predsa takí malí, myslí si Lili. A dedko s babkou zasa nie sú takí starí. Postrážime sa navzájom.
"Ja so o všetko postarám," tvrdí Lili sebaisto. "Aj obed uvarím. Len pokoj, mami. Choďte."
Krk nepovolil ani o milimeter, no mamička aj tak váha.
"Dobre teda." prikývne napokon bolestivo.
"Hugo nech nie je dlho do noci na Sieti. Babka nech nevyjedá sladkosti a ty, Lili, nezabudni si umyť zuby. Môžeme sa na vás spoľahnúť?"